**LĒMUMS**

Liepājā

|  |  |
| --- | --- |
| 2023. gada 23. februārī |  Nr.24/2(prot. Nr.2, 1.§) |

Par Liepājas apbalvojumu piešķiršanu

Pamatojoties uz Pašvaldību likuma 5. pantu un 10. panta pirmās daļas pirmo teikumu, Liepājas pilsētas domes 2016. gada 25. februāra nolikuma Nr.5 “Liepājas pilsētas apbalvojumu nolikums” (ar grozījumiem 2019. gada 14. novembrī, nolikums Nr.27) 2.4. un 3.4. apakšpunktu un izskatot Liepājas Apbalvojumu komisijas 2023. gada 10. februāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Piešķirt augstāko Liepājas apbalvojumu – titulu GODA LIEPĀJNIEKS 2022 –**Imantam Visminam** – par nozīmīgu ieguldījumu Liepājas ekonomikas un demokrātiskas pilsētpārvaldības atjaunošanā pēc Latvijas Republikas neatkarības atgūšanas un tirdzniecības ostas atgriešanu starptautiskā apritē.

 2. Piešķirt Liepājas apbalvojumu – titulu GADA LIEPĀJNIEKS 2022:

2.1. **Ditai Baronai** –par personisko ieguldījumu un profesionāliem sasniegumiem, sagatavojot stīgu ansambli “Amber Strings” dalībai Pasaules izpildītāju mākslas čempionātā “World Championships of Performing Arts” Losandželosā, ASV, un Liepājas vārda popularizēšanu;

2.2. **Beatai Zariņai-Blaščinskai** – par personisko ieguldījumu un profesionāliem sasniegumiem, sagatavojot stīgu ansambli “Amber Strings” dalībai Pasaules izpildītāju mākslas čempionātā “World Championships of Performing Arts” Losandželosā, ASV, un Liepājas vārda popularizēšanu;

2.3. **Kristiānam Dāvim** – par nozīmīgu ieguldījumu Liepājas senioru dzīves apstākļu uzlabošanā un sociālo pakalpojumu pieejamībā, izveidojot paliatīvās un ilgstošās aprūpes centru “Rūre”;

2.4. **Aelitai Jankovskai** – par ilggadēju un profesionālu darbu, izveidojot karjeras atbalsta programmu un koordinējot jauniešu karjeras un kultūras izglītību Liepājā;

2.5. **Sandim Kirhneram** – par personisko un ģimenes ieguldījumu, atjaunojot vēsturisko restorānu “Parka paviljons” un veicinot arhitektoniski augstvērtīgas apbūves atjaunošanos Jūrmalas parkā;

2.6. **Laurai Kozlovskai** – par nozīmīgu ieguldījumu Liepājas kultūrvēsturiskā mantojuma saglabāšanā un popularizēšanā, izstrādājot restaurācijas būvprojektus un veicot būvdarbu autoruzraudzību;

2.7. **Kristeram Kraftam** – par Karostas un Neatkarības kara muzeja izveidi, saglabājot un popularizējot Karostas vēsturisko mantojumu;

2.8. **Agitai Kurzemei** – par aktīvu un aizrautīgu darbu, attīstot tūrisma piedāvājumu Liepājā;

2.9. **Madaram Markus-Narvilam** – par atbildīgu un profesionālu darbu, izveidojot kultūrvietu “Atmodas Dārzs” un veicinot Karostas kultūras vides attīstību;

2.10. **Olgai Ņečajevai** –par profesionālu un nesavtīgu treneres darbu, palīdzot apgūt slidošanas prasmes bērniem ar īpašām vajadzībām;

2.11. **Ziedonim Ozolniekam** – par profesionālu un nesavtīgu brīvprātīgo darbu, atjaunojot Liepājas Svētās Trīsvienības Katedrāles torņa vēsturisko pulksteni;

2.12. **Lienei Sokolovskai** – par pašaizliedzīgu un atbildīgu audžuģimenes darbu, sniedzot atbalstu un aprūpējot krīzes situācijā nonākušus bērnus;

2.13. **Aleksandram Trufanovam** – par profesionālu un nesavtīgu brīvprātīgo darbu, atjaunojot Liepājas Svētās Trīsvienības Katedrāles torņa vēsturisko pulksteni;

2.14. **Kristīnei Vidzeniecei** – par nesavtīgu darbu, organizējot palīdzības sniegšanu no kara briesmām bēgošajiem Ukrainas civiliedzīvotājiem Liepājā;

2.15. **Andrim Vistiņam** – par nozīmīgu ieguldījumu Liepājas Reģionālās slimnīcas labiekārtošanā un rekonstrukcijā.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kultūras pārvaldei, Liepājas Apbalvojumu komisijai, Sabiedrisko attiecību un mārketinga daļai, Organizatoriskajai daļai  |